CELEX: 62016CN0225
Language: hr
Date: 2016-04-22 00:00:00
Title: Predmet C-225/16: Zahtjev za prethodnu odluku koji je 22. travnja 2016. uputio Hoge Raad der Nederlanden (Nizozemska) – kazneni postupak protiv Mosse Ouhramija

27.6.2016   
            
            
               HR
            
            
               Službeni list Europske unije
            
            
               C 232/7
            
         Zahtjev za prethodnu odluku koji je 22. travnja 2016. uputio Hoge Raad der Nederlanden (Nizozemska) – kazneni postupak protiv Mosse Ouhramija
   (Predmet C-225/16)
   (2016/C 232/08)
   Jezik postupka: nizozemski
   
      Sud koji je uputio zahtjev
   
   Hoge Raad der Nederlanden
   
      Stranke glavnog postupka
   
   Mossa Ouhrami
   
      Prethodna pitanja
   
   
               1.
            
            
               Treba li članak 11. stavak 2. Direktive o vraćanju (1) tumačiti na način da se u njemu propisano razdoblje od pet godina računa
               
                           a)
                        
                        
                           od trenutka kada je propisana zabrana ulaska (ili retroaktivno: od kada je dostavljena istovjetna izjava o neželjenoj osobi), ili
                        
                     
                           b)
                        
                        
                           od trenutka kada je dotična osoba stvarno napustila - u ukratko- državno područje države članice Europske unije, ili
                        
                     
                           c)
                        
                        
                           od nekog drugog trenutka?
                        
                     
         
               2.
            
            
               Treba li članak. 11 stavak 2. Direktive o vraćanju, za potrebe primjene prijelaznog prava, tumačiti na način da uzrokuje to da odluke donesene prije stupanja na snagu te direktive i čija je pravna posljedica to da njihov adresat mora boraviti deset uzastopnih godina izvan Nizozemske dok se ne utvrdi zabrana ulaska s obzirom na trenutačne okolnosti pojedinog slučaja, i protiv kojih je moguće uložiti pravni lijek, više ne mogu stvoriti pravne posljedice ako je u trenutku kada je ta direktiva trebala biti izmijenjena ili u trenutku kada je utvrđeno da adresat tih odluka boravi u Nizozemskoj prekoračeno spomenuto trajanje te obveze kako je propisano tom odredbom?
            
         
      (1)  Direktiva 2008/115/EZ Europskog parlamenta i Vijeća od 16. prosinca 2008. o zajedničkim standardima i postupcima država članica za vraćanje državljana trećih zemalja s nezakonitim boravkom (SL 2008., L 348, str. 98.) (SL, posebno izdanje na hrvatskom jeziku, poglavlje 19., svezak 8., str. 188.).